Petter Stakston

Petter Stakston (født 11. mars 1997 på Lillehammer) er en norsk langrennsløper som representerer Søre Ål IL og Team Aker Dæhlie.

Hans fremste internasjonale meritt er sølv på sprinten ved Junior-VM på ski 2017.

 Idrettskarriere 
 Sesongen 2013/14 
Stakston deltok i Junior-NM på ski 2014, der han fikk sølv på 10 km klassisk, bak Erling Fagerbakke Fosse. Han deltok også på Oppland 1, som vant 4 × 4 km stafett. 

I Norgescupen  i langrenn for junior 2013/14 kom han på annenplass i klassen M17 sammenlagt, med 535 poeng, bak Herman Martens Meyer.Norges Skiforbund - Statoil Norgescup Langrenn 2013-2014 Menn 17 år , besøkt 2. februar 2017.

 Sesongen 2014/15 
Han deltok i Europeisk ungdoms-OL 2015 (EYOF), der han vant både sprinten og 10 km klassisk, og i tillegg fikk han bronse på 7,5 km fri teknikk. Norge fikk sølv på 4 × 5 km mixstafett.

I Norgescupen i langrenn for junior 2014/15 kom han igjen på annenplass, i klassen M18, bak Herman Meyer. Stakston vant tre av rennene i norgescupen i denne klassen. Han vant to medaljer i Junior-NM på ski 2015 – gull på sprinten og sølv på 15 km fri teknikk. I tillegg kom han på fjerdeplass på 7,5 km klassisk og fjerdeplass på 4 × 5 km stafett.

 Sesongen 2015/16 
I februar deltok han i Junior-NM på ski 2016, og fikk bronse på sprinten. Han deltok også på sprinten i Junior-VM på ski 2016, men endte der på 14.-plass. I junior-NM del 2 kom han på 39.-plass på 20 km klassisk og 67.-plass på 10 km fri. Han fikk til sammen 150 poeng i Norgescupen i langrenn for junior 2015/16, og endte der på tolvteplass i klassen M19-20.Norges Skiforbund - Statoil Norgescup Langrenn 2015-2016 Menn 19-20 år , besøkt 2. februar 2017

 Sesongen 2016/17 
I Junior-VM på ski 2017 gikk han inn til annenplass på sprinten, bak Janosch Brugger, og med Herman Martens Meyer på tredjeplass.

 Referanser 

 Eksterne lenker 


Kategori:Norske langrennsløpere
Kategori:Juniornorgesmestere i langrenn
Kategori:Personer fra Lillehammer kommune